61.		Žaloba o zaplatenie mzdového zvýhodnenia za prácu v nedeľu
			(§ 122b ZP)
Okresný súd
Ružomberok
Žalobca: 	Ján Hladký
		bytom Stodolova ul. č. 2, 010 01 Žilina
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpený Ing. Vladimírom Milučkým
Vec:	Žaloba o zaplatenie náhrady mzdy pri prekážke v práci
I.
U žalovaného pracujem v pracovnom pomere od roku augusta 2022, pričom v súlade s uzatvorenou pracovnou zmluvou vykonávam funkciu colný deklarant. Podľa jej znenia som povinný vykonávať prácu i počas dvoch nedieľ v priebehu každého mesiaca a odpracovať celkove 16 hodín.
Dôkaz:
–	Pracovná zmluva uzatvorená so zamestnávateľom 1. 8. 2022
II.
V súlade s § 122b ods. 1 Zákonníka práce mi vznikol nárok za prácu v nedeľu i príplatok vo výške 5 eur za každú hodinu odpracovanej práce.
Dňa 10. 9. 2022 som obdržal výplatu za mesiac august 2022. Z obdržaného dokladu o mzde som zistil, že mi žalovaný spomínaný príplatok nevyplatil, napriek tomu, že som v uvedenom období odpracoval 16 hodín.
Listom zo dňa 15. 9. 2022, som ho preto požiadal, aby mi uvedený príplatok v celkovej výške 80 eur (16 x 5 eur) zaslal na účet najneskôr do 20. 9. 1022, čo zamestnávateľ neakceptoval.
Dôkaz:
–	Výplatná páska zo dňa 10. 9. 2022
–	List zo dňa 20. 9. 2022
III.
Na základe uvedeného žiadam, aby okresný súd po vykonanom dokazovaní vyniesol tento
rozsudok
Žalovaný je povinný zaplatiť žalobcovi mzdové zvýhodnenie za prácu v nedeľu v sume 80 eur s úrokom z omeškania od 1. 10. 2022 do zaplatenia a trovy konania, to všetko do troch dní od právoplatnosti rozsudku
V Žiline 1. 10. 2022
podpis žalobcu
Poznámka
S vedúcim zamestnancom možno v pracovnej zmluve dohodnúť mzdu už s prihliadnutím na prípadnú prácu v nedeľu. Ak dôjde k dohode medzi zamestnávateľom a týmto zamestnancom, vedúcemu zamestnancovi nepatrí mzdové zvýhodnenie.
Vedúci zamestnanci – pozri§ 9 ods. 3 ZP.